	Шет тілін оқытудың маңыздылығы. 
Тілдің адам өміріндегі ең маңызды роль атқаратыны әркімге де белгілі. Тіл түсінудің, дамудың, танудың негізгі құралы. 
«Тілдердің үш тұғырлығы» мәдени жобасы басқа елдермен бейбіт өмір сүріп, ынтымақтастықтық орнату үшін, әлемдегі тіршілік тынысынан , толассыз ақан ақпарат ағынынан хабардар болу үшін де Қазақстанның жас ұрпағының басқа елдің тілін білуінің аса маңыздылығынан туындап отыр. 
Уақыт талабына сай тілдік білім беру жүйесінде қомақты өзгерістер орын алуда: тілдік материалдардың таңдалуына, мазмұнына, оның ұйымдастырылуна, тексеру түрлеріне жаңа талаптар қойылып, өзгерістер енгізілуде. Жалпы пәндерді оқытуда 
адамның болашағы оның алған білімінің сапасының дәрежесіне тікелей байланысты. Сондықтан ұстаздар қауымына зор жауапкершілік ,үлкен міндет жүктелуде. Мұндай міндетті шешу- ұстаздардың студентке берілетін ғылым негіздерін , олардың болашақ іс- әрекеттерінің негізі берік, әрі тірегі болатындай етіп оқыту. Ал нәтижелі білім алу үшін әр баланың психолгиялық ерекшеліктерін зерттеу керек. Ол үшін баланың талабын , бесенділігін, бейімділігін, ой- санасының даму дәрежесін, мінез ерекшеліктерін дәл анықтау қажет. 
Шет тілі пәнінің колледж және мектепте оқытудың басты міндеті – шәкірттердің тілдік қарым- қатынас жасай алу біліктілігін жетілдіру болып табылады. Қарым – қатынас жасай білу нәтижесінде балалардың танымдық қабілетін жетілдіруге , өзін қоршаған ортаға қарқынды әрекет етуі, өз бойындағы қасиеттерді жетілдіру арқылы іске асырады. Соңғы кезде қолданысқа енген : М.Жанпейісованың модульдік оқыту технологиясы, Ж. Караевтің деңгейлеп, саралап оқыту технологиясы, С. Мирсейтованың мұғалімнің гуманистік философиясы және сыни ойлауды дамыту жобасын әр мұғалім меңгере алады . Соны студент бойына қорытып, сіңіру керек. 
«Әр адамның өз тіліне деген көзқарасы арқылы оның тек мәдени деңгейіне ғана емес , азаматығына да ден беруге болады», – деген екен. Үш тіл білу -мәдениеттіліктің белгісі. Елбасы Н.Ә. Назарбаев өз жолдауда атап айтқандай, «Ана тіліміз Мәңгілік елімізбен бірге Мәңгілік тіл болады». Өз ана тілімен бірге орыс және ағылшын тілдерін меңгеру әр адамның міндеті деп ойлаймын. 








